న్యూఢిల్లీ : బ్రిటన్లో తలదాచుకుంటున్న లిక్కర్ కింగ్ విజయ్ మాల్యాను దేశానికి రప్పించేందుకు ప్రభుత్వం చేస్తున్న ప్రయత్నాలు ఫలిస్తున్నాయి. మాల్యాను అప్పగించాల్సిందిగా భారత్ చేసిన అభ్యర్ధనను బ్రిటన్ విదేశాంగ శాఖ గత నెల 21న సర్టిఫై చేసింది. సర్టిఫై చేసిన అభ్యర్ధనను వెస్ట్ మినిస్టర్ మేజిస్ట్రేట్ కోర్టుకు పంపారు. మాల్యాను అదుపులోకి తీసుకొని భారతకు అప్పగించేందుకు వీలుగా జిల్లా జడ్జి స్థాయి న్యాయాధికారి వారెంట్ జారీ చేయాల్సి ఉంటుంది. బ్యాంకులకు దాదాపు 9,000 కోట్ల రూపాయల మేర రుణాలను ఎగవేసి రాత్రికిరాత్రే లండన్ పరారైన మాల్యాను తిరిగి రప్పించేందుకు ప్రభుత్వం ప్రయత్నిస్తున్న విషయం తెలిసిందే. ఈ ప్రయత్నాల్లో ప్రస్తుత పరిణామాలు కీలకమైన ముందడుగని చెప్పవచ్చు. ఒక దేశానికి చెందిన నేరగాళ్లు, చట్టం కనుగప్పి పరారైన వ్యక్తులు మరో దేశంలో ఆశ్రయం తీసుకున్న పక్షంలో, వారిని బంధించి అప్పగించేందుకు భారత, బ్రిటన్ మధ్య ద్వైపాక్షిక ఒప్పందం ఎప్పటి నుంచో అమల్లో ఉంది. అయితే రాజకీయ కక్ష్య సాధింపుల కారణంగా ఆశ్రయం తీసుకున్నవారి విషయంలో బ్రిటన్ ఉదారంగా ఉంటుంది. అలాంటి వారిని వెనక్కి అప్పంగించాలన్న అభ్యర్ధనలను ఖతారు చేయని సందర్భాలున్నాయి. మాల్యా కేసులోని తమ అభ్యర్ధనకు పూర్తి చట్టబద్ధత ఉందని, ఆయన నేరాన్ని ధృవీకరించే అనేక అంశాల దృష్ట్యా అయన్ను తిప్పి పంపించాలని భారత కోరింది. భారత ఆందోళనల విషయంలో బ్రిటన్ సముచిత రీతిన స్పందిస్తున్నట్టుగా వెల్లడి కావాలంటే మాల్యా విషయంలో తమ అభ్యర్ధనను గౌరవించాలని కూడా పేర్కొంది.
newdhilly : britonlo taladaachukuntunna likkar king vijay malyanu deshaniki rappinchenduku prabhutvam chestunna prayatnaalu phalistunnayi. malyanu appaginchaalsindigaa bharat chesina abhyardhananu briton videsaanga saakha gatha nela 21na sartifie chesindi. sartifie chesina abhyardhananu west minister magistrate kortuku pampaaru. malyanu adupuloki teesukoni bhaarataku appaginchenduku veelugaa jilla jadji sthaayi nyayadhikari warrent jaarii cheyalsi untundi. byaankulaku daadaapu 9,000 kotla roopaayala mera runaalanu egavesi raatrikiraatre landan paraaraina malyanu tirigi rappinchenduku prabhutvam prayatnistunna vishayam telisinde. ee prayatnaallo prastuta parinaamaalu keelakamaina mundadugani cheppavachhu. oka deshaniki chendina neragaallu, chattam kanugappi paraaraina vyaktulu maro desamlo aashrayam teesukunna pakshamlo, vaarini bandhinchi appaginchenduku bhaarata, briton madhya dwaipaakshika oppandam eppati nuncho amallo undi. ayithe rajakeeya kakshya saadhimpula kaaranamgaa aashrayam teesukunnavaari vishayamlo briton udaaramgaa untundi. alanti vaarini venakki appanginchaalanna abhyardhanalanu khataru cheyani sandarbhaalunnaayi. malya kesuloni tama abhyardhanaku puurti chattabaddhata undani, aayana neraanni dhruveekarinche aneka amsaala drishtya ayannu tippi pampinchaalani bhaarata korindi. bhaarata aandolanala vishayamlo briton samuchita reetina spandistunnattugaa velladi kavalante malya vishayamlo tama abhyardhananu gouravinchaalani kuudaa perkondi.